અત્યાચારનો ભોગ બનેલી સંજના તથા દિયાએ જણાવ્યું હતું કે, 13 સપ્ટેમ્બરે અમે સ્વિમિંગ શિખવા ગયા હતા. કોચ હાર્દિક પટેલ સ્વિમિંગની તાલીમના ભાગરૂપે હાથ દોરી સાથે હાથ હલાવી સ્વિમિંગ શીખવવાની ટ્રીક સમજાવતા હતા. અમને કોઇ ઇજા થઈ ન હતી. જ્યારે સંજનાની માતા ગૌરીબેન અને પિતા ધીરેન ઠક્કર તથા દિયાની માતા દેવાંશી અને પિતા મિત્તલ પટેલે કહ્યું છે કે, હાર્દિક પટેલને સસ્પેન્ડ કરાયો છે. અમારી દિકરીને કોઇ ઇજા થઇ ના હોવાથી અમારે પોલીસ ફરિયાદ કરવી નથી.